Qed inġib post li tella' d-deputat Nazzjonalista Claudio Grech. Fl-aħħar xi ħadd mill-PN reġa' beda jitkellem fuq dawn ir-restrizzjonijiet farsa li ġew imposti mill-qasam tas-saħħa f'Malta minħabba l-Covid19. Infakkar li meta kienet tkellmet id-deputat Nazzjonalista Maria Deguara kontra dawn il-miżuri kien inqala' l-maltemp kollu. Jidher ċar li dawn ir-restrizzjonijiet huma farsa u ġew imposti biss għax qalulna nagħmlu hekk ta' Brussel. Sirna kolonja tal-Ewropa! Imbagħad fejn jaqblilna ma humiex applikabbli. Infakkar li Claudio Grech huwa membru fil-kumitat li twaqqaf fi ħdan il-Partit Nazzjonalista minħabba l-Covid19. Għal ħafna żmien dan il-kumitat daqq id-diska ta' Charmaine Gauci b'riżultati disastrużi għall-Partit Nazzjonalista. Ma kienx għamel proposta waħda. Anzi dak li kellu jagħmel, bħala l-partit tal-Oppożizzjoni, kien li jikkritika dawn il-miżuri fażulli li daħħlu l-awtoritajiet tas-saħħa. Infakkar li Claudio Grech huwa wieħed mill-istrateġisti fil-Partit Nazzjonalista. Nifhem li hu mill-Belt. Nifhem li joħroġ fuq l-ewwel distrett. Nifhem li jħoss għall-festa ta' San Pawl. Kieku tkellem qabel, l-istatement tiegħu fuq il-festa ta' San Pawl kien joħroġ b'aktar qawwa. Issa ħierġa l-verita'. Il-virus tal-Covid mhux dejjem perikoluż. Ara s-Sibt li għadda ma kienx perikoluż fid-Dar tal-Mediterran. Mhux ser nidħol fil-kontroversja tan-nuqqas ta' użu tal-Malti jew kontroversji oħra waqt is-serata tal-film awards. Imma ma tistax ma tinnutax li l-protokolli tas-saħħa kienu nieqsa. Mela biex issir il-festa Nazzjonali ta' San Pawl hemm ħafna problemi u restrizzjonijiet. Anzi ma jridux jagħtu permessi l-anqas għall-purċissjoni. Imma biex sar dan l-ispettaklu kollu ma kienx hemm bżonn maskri. Ara fid-Dar tal-Mediterran ma hemmx problemi jew perikli ta' saħħa. Daqt ikollna lill-Awtoritajiet tas-Saħħa jgħidulna li skont ix-xjenza, il-virus jiġri biss fil-festi reliġjużi. F'dawk sekulari ma jkunx hemm virus. L-anqas ħaqq kemm mietu nies minħabba li kellhom jiġu abbandunati mill-familjari tagħhom għaliex l-Awtoritajiet tas-Saħħa ma ħalluhomx imorru jarawhom fl-isptarijiet u kemm persuni għamlu suwiċidji, barra mwiet oħra minħabba li t-titqiba ma qablitx magħhom, imma kellhom jieħduha bil-fors dejjem minħabba l-mod ta' kif ġew imposti dawn il-miżuri .